Amets luzido

Amets luzidoa edo amets argia amets berezi bat da, zeinean ameslaria jakituna da amesten ari dela. Horrekin batera, sarritan ameslariak ametsaren nolabaiteko kontrola har dezake  Kris Martins Lucid dreams webMD (2022) , trebetasun hori hobetuz entrenamenduaren bitartez  sueños lúcidos: cómo tenerlos y sus beneficios Salud Mapfre .

Amets luzidoak aspalditik ezagutzen badira ere, haien ikerketa zientifikoa ez zen hasi XX. mendeko 60ko hamarkadara arte. 1968an, Celia Green-ek liburu klasiko bat idatzi zuen  Green. Celia: Lucid Dreams, Institute of Psychophysical Research (1968), ISBN: 978-0900076008 , eta 80ko hamarkadan Stephen LaBerge zientzialariak sakon aztertu zuen amets luzidoen fenomenoa Stanford unibertsitatean  LaBerge, S. lucid dreaming: an exploratory study of consciousness during sleep (PhD thesis). Stanford University . Ikerketa horiek, eta geroago egindako beste batzuek, hainbat ondorio eta ebidentzia argitara atera dituzte:

amets luzidoak begi mugimendu azkarraren fasean (REM, ingelesez) gertatzen dira

amets luzidoak ohiko ametsak baino biziagoak eta garbiagoak dira, "benetako"agoak eta errealagoak, ameslarien arabera 

ameslariak bere arrazoibidea gordetzen du amets luzidoak dituen bitartean  Lucid Dreaming Dream and Nightmare Laboratory, Hospital del Sacré-Coeur de Montreal 

biztanleriaren ia erdiak berez izan ditu bizitzan zehar amets luzido bat gutxienez  Fer Gregory (2023) ¿Podemos controlar lo que soñamos? La ciencia de los sueños lúcidos The conversation 

amets luzidoak kontrolatzeko eta zuzentzeko gaitasuna areagotu daiteke entrenamenduaren bitartez  LaBerge, S. : Exploración de los sueños lúcidos, Ed. Arkano Books (2014) ISBN: 978-84-15292-14-2 

hainbat botikak (galantaminak, esaterako) amets luzidoen agerpena errazten dute  LaBerge, Stephen; LaMarca, Kristen; Baird, Benjamin (2018-08-08) Pre-sleep treatment with galantamine stimulates lucid dreaming: A double-blind, placebo-controlled, crossover study   PLOS ONE. 13 (8): e0201246 . Antza, botika horiek azetilkolinaren pilaketa eragiten dute, ametsetan kontzientzia maila areagotzen duena.

 Amets luzido motak 

Sortzen diren moduaren arabera, bi amets luzido mota daude: DILD eta WILD  LaBerge, Nagel, Taylor, Dement, & Zarcone, 1981. Stephen LaBerge, Donald J. DeGracia, Varieties of Lucid Dreaming Experience testuan aipatua, Individual Differences in Conscious Experience (p. 269-307). Ámsterdam, 2000, John Benjamins artikulua :

DILD (dream-initiated lucid dreams) dira lo egiten ari garenean agertzen direnak. Ameslariak, amesten ari den bitartean, kontzientzia hartzen du amesten ari dela, ametsetan agertzen den zerbaitek kontzientzia hori pizten diolako. Ameslariak ametsaren barruan esnatzeko sentsazioa dauka. Mota honetakoak dira amets luzido gehienak.

WILD (wake-initiated lucid dreams): ameslaria modu kontzientean sartzen da lo egoeran, erlaxazio sakon baten ondoren eta ariketa zehatz batzuk egin ondoren. Ameslaria modu kontzientean lo hartzen du, eta kontzientzia hori ametsetan mantentzen du. Mota honetako amets luzidoak izateko ameslariak egoera hipnagogiko deritzona esperimentatu behar du, esna-aldi eta loaren arteko muga berezia, haluzinazio bisual eta entzumenekoak dituena (birak egiteko edo erortzeko sentsazioak, zaratak edo ahots biziak entzun, gorputz osora zabaltzen diren dardarak, gorputzetik ateratzeko sentsazioak....ere dituena)  5 Lucid Dreaming Techniques to Try healthline.com . Ikerlari batzuek WILD motako amets luzidoak okultismoaren munduko bidaia astralekin lotu dituzte, fenomeno bera direlakoan Enrique Ramos: “Estamos destinados a soñar lúcidamente” micinexin.net

 Erreferentziak 

 Kanpo estekak 

Kategoria: Ametsak